KOMMISSIONENS FORSLAG ÆNDRINGER

Ændring 1

BETRAGTNING 3 A (ny)

(3a) Eftersom der sondres mellem decharge til forvaltningsorganets direktør for det administrative budget og decharge for organets gennemførelse af aktionsbevillingerne til fællesskabsprogrammerne, kan gennemsigtigheden i forbindelse med dechargeproceduren bringes i fare i tilfælde af en stærk forøgelse af antallet af forvaltningsorganer.

Ændring 2

BETRAGTNING 3 B (ny)

(3b) I betragtning af de forskellige frister for Europa-Parlamentets dechargeafgørelse med hensyn til det almindelige budget, som er den 15. maj i år n+2, og dets dechargeafgørelse for forvaltningsorganerne, som er den 29. april i år n+2, bør alle involverede aktører forsøge af undgå vanskeligheder i praksis og tilstræbe en harmonisering af retsgrundlaget i fremtiden.

Ændring 4

BETRAGTNING 9 A (ny)

(9a) Det bør præciseres, at styrelsesudvalget — som udpeges af Kommissionen, hvorved Kommissionen følgelig bliver ansvarlig for at sikre, at udvalgets medlemmer er i besiddelse af de nødvendige kvalifikationer og ikke befinder sig i en interessekonflikt — har et vist ansvar for budget- og kontrolanliggender og derfor bør være ansvarlig over for dechargemyndigheden.

Ændring 5

ARTIKEL 1, NR. 1 A (nyt) Artikel 9, stk. 4 (forordning (EF) nr. 1653/2004)

1a) Artikel 9, stk. 4, affattes således: Disponible bevillinger pr. 31. december hidrørende fra de formålsbestemte indtægter, der er omhandlet i artikel 15, fremføres automatisk. Disponible bevillinger svarende til fremførte formålsbestemte indtægter skal anvendes først. Senest den 1. juni i det følgende regnskabsår informerer forvaltningsorganet Kommissionen om gennemførelsen af de fremførte formålsbestemte indtægter. Kommissionen sender senest den 15. juli det følgende regnskabsår budgetmyndigheden en oversigt over anvendelsen af alle forvaltningsorganers formålsbestemte indtægter.

Ændring 6

ARTIKEL 1, NR. 2 A (nyt) Artikel 13, stk. 2 (forordning (EF) nr. 1653/2004)

2a) Artikel 13, stk. 2, affattes således: Af hensyn til likviditetsstyringen kan forvaltningsorganets regnskabsfører i behørigt begrundede tilfælde gennemføre transaktioner i nationale valutaer.

Ændring 7

ARTIKEL 1, NR. 4 Artikel 19 a, stk. 2, litra c (forordning (EF) nr. 1653/2004/EF)

c) beskyttelse af aktiver og oplysninger c) beskyttelse af aktiver og sikring af oplysningernes gennemsigtighed

Ændring 8

ARTIKEL 1, NR. 5, LITRA Artikel 20, stk. 2 (forordning (EF) nr. 1653/2004)

Budgettet og ændringsbudgetterne sendes i deres endeligt vedtagne form til budgetmyndigheden, Revisionsretten og Kommissionen til orientering og offentliggøres på det pågældende forvaltningsorgans hjemmeside. En oversigt over budgetterne og ændringsbudgetterne offentliggøres i Den Europæiske Unions Tidende senest tre måneder efter vedtagelsen. Budgettet og ændringsbudgetterne sendes i deres endeligt vedtagne form til budgetmyndigheden, Revisionsretten og Kommissionen til orientering og offentliggøres på det pågældende forvaltningsorgans hjemmeside. En oversigt over budgetterne og ændringsbudgetterne offentliggøres i Den Europæiske Unions Tidende senest tre måneder efter vedtagelsen. Denne oversigt indeholder indtægter og udgifter og ændringer i forhold til det foregående regnskabsår, de fem vigtigste udgiftsposter i aktionsbudgettet og det administrative budget, de fem vigtigste indtægtsposter, stillingsfortegnelsen, herunder fastansat og midlertidigt ansat personale, en oversigt over kontraktansatte og nationale eksperter samt ændringerne i forhold til det foregående regnskabsår.

Ændring 9

ARTIKEL 1, NR. 5, LITRA B Artikel 20, stk. 3 (forordning (EF) nr.1653/2004)

Forvaltningsorganet stiller på en passende måde oplysninger til rådighed om modtagerne af midler fra budgettet. Disse oplysninger stilles til rådighed under overholdelse af fortrolighedskravene, særlig beskyttelsen af personoplysninger, jf. Europa-Parlamentets og Rådets forordning (EF) nr. 45/2001 af 18. december 2001 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger, og sikkerhedskravene. Forvaltningsorganet stiller på sin hjemmeside oplysninger til rådighed om modtagerne af midler fra budgettet. De offentliggjorte oplysninger skal være let tilgængelige for tredjemand, overskuelige og dækkende . Disse oplysninger stilles til rådighed under overholdelse af fortrolighedskravene, særlig beskyttelsen af personoplysninger, jf. Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger, og sikkerhedskravene. Såfremt offentliggørelsen ikke er fuldstændig, fremsendes oplysninger om modtagerne på passende måde til Europa-Parlamentets Budgetkontroludvalg. Oplysningerne om modtagne budgetmidler offentliggøres i anonym form med angivelse af fortrolighedsgrundene og oplysning om den enhed, der er ansvarlig for afgørelsen om fortrolighed, i overensstemmelse med første og andet punktum.

Ændring 10

ARTIKEL 1, NR. 6 A (nyt) Artikel 21, stk. 2, litra a (forordning (EF) nr. 1653/2004)

6a) Artikel 21, stk. 2, litra a), affattes således: a) en stillingsfortegnelse, der angiver antallet af midlertidige stillinger, som godkendes inden for rammerne af budgetbevillingerne, inden for hver kategori, samt et velbegrundet skøn over det planlagte antal kontraktansatte, der foreløbigt er opført på budgettet

Ændring 11

ARTIKEL 1, NR. 6 B (nyt) Artikel 21, stk. 2, litra b (forordning (EF) nr. 1653/2004)

6b) Artikel 21, stk. 2, litra b), affattes således: b) detaljeret dokumentation om formålsbestemte indtægter

Ændring 12

ARTIKEL 1, NR. 6 C (nyt) Artikel 21, stk. 2, litra c (forordning (EF) nr. 1653/2004)

6c) Artikel 21, stk. 2, litra c), affattes således: c) oplysninger om opfyldelsen af alle de målsætninger, der tidligere er opstillet for de forskellige aktiviteter, samt de nye målsætninger, målt ved hjælp af indikatorer; resultatet af evalueringerne behandles og bruges til at vise, hvilke fordele en foreslået budgetændring vil kunne indebære.

Ændring 13

ARTIKEL 1, NR. 6 D (nyt) Artikel 22, stk. 3 (forordning (EF) nr. 1653/2004)

6d) Artikel 22, stk. 3, affattes således: Budgetmyndigheden vedtager stillingsfortegnelsen for samtlige forvaltningsorganer samt enhver senere ændring af denne under overholdelse af bestemmelserne i artikel 24. Den vedtagne stillingsfortegnelse offentliggøres i et bilag til sektion III — Kommissionen — i Den Europæiske Unions almindelige budget sammen med et velbegrundet skøn over det planlagte antal kontraktansatte, der foreløbigt er opført på budgettet.

Ændring 14

ARTIKEL 1, NR. 6 E (nyt) Artikel 23, stk. 1, litra b (forordning (EF) nr. 1653/2004)

6e) Artikel 23, stk. 1, litra b), affattes således: b) indtægterne i det foregående regnskabsår og indtægterne i år n-2, herunder formålsbestemte indtægter

Ændring 15

ARTIKEL 1, NR. 6 F (nyt) Artikel 24, stk. 1, afsnit 1 (forordning (EF) nr. 1653/2004)

6f) Artikel 24, stk. 1, første afsnit, affattes således: 1. Den stillingsfortegnelse, der er omhandlet i artikel 21, skal ud for det antal stillinger, der godkendes for det pågældende regnskabsår, vise antallet af godkendte stillinger for det foregående regnskabsår samt antallet af reelt besatte stillinger og antallet af kontraktansatte og nationale eksperter. Analogt hermed skal det velbegrundede skøn over det planlagte antal kontraktansatte, der foreløbigt er opført på budgettet for det regnskabsår, der er omhandlet i artikel 21, også indeholde det skønnede antal kontraktansatte i det foregående regnskabsår og det faktiske antal ansatte. Stillingsfortegnelsen udgør en absolut grænse for forvaltningsorganet; ingen udnævnelser må finde sted ud over denne grænse.

Ændring 16

ARTIKEL 1, NR. 8 Artikel 27, stk. 1 (forordning (EF) nr.1653/2004)

1. Det er forbudt de finansielle aktører, jf. kapitel 2 i dette afsnit, og alle andre personer, der er beskæftiget med budgetgennemførelse, forvaltning, revision eller kontrol, at foretage handlinger som led i budgetgennemførelsen , der vil kunne medføre, at den pågældendes egne interesser kommer i konflikt med forvaltningsorganets eller Fællesskabernes interesser. Hvis noget sådant skulle ske, har den pågældende pligt til at afholde sig fra at foretage handlingen og forelægge sagen for sin overordnede. Direktøren skal forelægge sagen for styrelsesudvalget. 1. Det er forbudt de finansielle aktører, jf. kapitel 2 i dette afsnit, og alle andre personer, der er beskæftiget med budgetgennemførelse, forvaltning, revision eller kontrol, at foretage handlinger, der vil kunne medføre, at den pågældendes egne interesser kommer i konflikt med forvaltningsorganets eller Fællesskabernes interesser. Bestemmelserne i finansforordningen vedrørende Den Europæiske Unions almindelige budget samt vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i Fællesskaberne finder tilsvarende anvendelse. Hvis noget sådant skulle ske, har den pågældende pligt til at afholde sig fra at foretage handlingen og forelægge sagen for sin overordnede. Direktøren skal forelægge sagen for styrelsesudvalget.

Ændring 17

ARTIKEL 1, NR. 8 A (nyt) Artikel 29, stk. 2 (forordning (EF) nr. 1653/2004)

8a) Artikel 29, stk. 2, affattes således: Den anvisningsberettigede etablerer, i overensstemmelse med de relevante minimumsstandarder, som Kommissionen fastsætter for sine egne tjenestegrene, og under hensyn til de specifikke risici, der er forbundet med forvaltningsmiljøet og arten af de finansierede foranstaltninger, en organisatorisk struktur og systemer og procedurer for forvaltning og intern kontrol, der er tilpasset de opgaver, han skal udføre, herunder eventuelt efterfølgende kontrol.

Ændring 18

ARTIKEL 1, NR. 9 A (nyt) Artikel 29, stk. 5 (forordning (EF) nr.1653/2004)

9a) Artikel 29, stk. 5, affattes således: Senest den 15. marts i hvert regnskabsår redegør den anvisningsberettigede over for styrelsesudvalget for sin virksomhed i en årsberetning i overensstemmelse med artikel 9, stk. 7, i forordning (EF) nr. 58/2003. I denne årsberetning bekræfter den anvisningsberettigede i en undertegnet revisionserklæring, at oplysningerne i årsberetningen med eventuelle forbehold giver et retvisende billede af forvaltningsorganets økonomiske situation.

Ændring 19

ARTIKEL 1, NR. 10 Artikel 30, indledning (forordning (EF) nr.1653/2004)

Styrelsesudvalget udnævner en regnskabsfører, som skal være en udlånt tjenestemand eller en midlertidigt ansat, der er rekrutteret direkte af forvaltningsorganet , og som er ansvarlig for følgende: Styrelsesudvalget udnævner en regnskabsfører, som skal være en udlånt tjenestemand, og som er ansvarlig for følgende:

Ændring 20

ARTIKEL 1, NR. 10 Artikel 30, stk. 2 (forordning (EF) nr.1653/2004)

Før regnskaberne godkendes af styrelsesudvalget, underskrives de af regnskabsføreren, som derved bekræfter, at han har rimelig sikkerhed for, at de giver et retvisende billede af forvaltningsorganets økonomiske situation. Før regnskaberne godkendes af styrelsesudvalget, underskrives de af regnskabsføreren, som i en revisionserklæring bekræfter, at han har rimelig sikkerhed for, at de giver et retvisende billede af forvaltningsorganets økonomiske situation.

Ændring 21

ARTIKEL 1, NR. 12 A (nyt) Artikel 35, stk. 1, afsnit 2 (forordning (EF) nr. 1653/2004)

12a) Artikel 35, stk. 1, andet afsnit, affattes således: På grundlag af udtalelsen fra denne instans træffer direktøren afgørelse om indledning af en disciplinær procedure eller rejsning af erstatningskrav. Hvis instansen har opdaget systemrelaterede problemer, sender den en rapport ledsaget af henstillinger til den anvisningsberettigede og Kommissionens interne revisor. Hvis denne udtalelse er belastende for direktøren, fremsender instansen den til styrelsesudvalget og til Kommissionens interne revisor. Direktørens angivelser i disse tilfælde og begrundelsen for hans afgørelser tilføjes forvaltningsorganets beretning til budgetmyndigheden om den budgetmæssige og økonomiske forvaltning.

Ændring 22

ARTIKEL 1, NR. 15 Artikel 42 a (forordning (EF) nr. 1653/2004)

Regnskabsføreren fører en oversigt over fordringer, der skal inddrives, hvori forvaltningsorganets fordringer samles efter datoen for udstedelsen af indtægtsordren. Oversigten føjes til forvaltningsorganets beretning om den budgetmæssige og økonomiske forvaltning. Forvaltningsorganet udarbejder en oversigt over forvaltningsorganets fordringer med angivelse af debitorernes navne og det skyldige beløb, når debitor ved en retskraftig dom er blevet pålagt at betale, og når der ikke er foretaget nogen betaling eller ikke er foretaget nogen betaling af betydning i et år efter afsigelsen af dommen. Oversigten offentliggøres under hensyntagen til den relevante lovgivning om databeskyttelse. Regnskabsføreren fører en oversigt over fordringer, der skal inddrives, hvori forvaltningsorganets fordringer samles efter datoen for udstedelsen af indtægtsordren. Oversigten føjes til forvaltningsorganets beretning til budgetmyndigheden om den budgetmæssige og økonomiske forvaltning. Den skal også specificere fordringer, der helt eller delvist er givet afkald på.

Forvaltningsorganet udarbejder en oversigt over forvaltningsorganets fordringer vedrørende organets eget budget med angivelse af debitorernes navne og det skyldige beløb, når debitor ved en retskraftig dom er blevet pålagt at betale, og når der ikke er foretaget nogen betaling eller ikke er foretaget nogen betaling af betydning i et år efter afsigelsen af dommen. Oversigten offentliggøres under hensyntagen til den relevante lovgivning om databeskyttelse.

Ændring 23

ARTIKEL 1, NR. 16 A (nyt) Artikel 48, stk. 1 a (nyt) (forordning (EF) nr.1653/2004)

16a) I artikel 48 tilføjes følgende stykke: I tilfælde af it-baserede betalingssystemer skal regnskabsføreren godkende disse systemers sikkerhed og pålidelighed.

Ændring 24

ARTIKEL 1, NR. 19 Artikel 50 a (forordning (EF) nr. 1653/2004)

Artikel 265a i forordning (EF, Euratom) nr. 2342/2002 finder tilsvarende anvendelse på udvælgelse af eksperter, der skal betales på grundlag af et fast beløb; eksperterne skal bistå forvaltningsorganet, navnlig i forbindelse med evaluering af forslag og ansøgninger om tilskud eller bud vedrørende indkøb, og yde teknisk bistand under opfølgningen og den endelige evaluering af projekter. Forvaltningsorganerne kan også bruge den liste over eksperter, som Kommissionen har opstillet. Artikel 265a i forordning (EF, Euratom) nr. 2342/2002 finder tilsvarende anvendelse på udvælgelse af eksperter, der skal betales på grundlag af et fast beløb; eksperterne skal bistå forvaltningsorganet, navnlig i forbindelse med evaluering af forslag og ansøgninger om tilskud eller bud vedrørende indkøb, og yde teknisk bistand under opfølgningen og den endelige evaluering af projekter. Forvaltningsorganerne kan også bruge den liste over eksperter, som Kommissionen har opstillet. En liste med navnene på de eksperter, som samarbejdede med forvaltningsorganet i det pågældende regnskabsår, og den aflønning, som disse eksperter har modtaget, vedføjes som bilag til forvaltningsorganets beretning til budgetmyndigheden om den budgetmæssige og økonomiske forvaltning under behørig hensyntagen til beskyttelsen af personoplysninger.

Ændring 25

ARTIKEL 1, NR. 21 A (nyt) Artikel 66, stk. 1 (forordning (EF) nr. 1653/2004)